Rusland se indrukwekkende magsvertoning | Die Vryburger
Rusland het die afgelope dae met 'n indrukwekkende magsvertoon die land se inwoners beïndruk toe derduisende soldate en gesofistikeerde toerusting vertoon is in die jaarlikse militêre parade op die Rooiplein in Moskou.
President Vladimir Poetin het ook van die geleentheid gebruik gemaak om die snelle ontwikkeling van sy enorme leërmag aan die wêreld te vertoon.
Waarnemers sê die parade het ook ten doel om Rusland se militêre slaankrag aan veral Amerika en die NAVO-lande te vertoon, wat 'n opvolg is van die sukses wat die lugmag en soldate in Sirië openbaar het.
Die nuwe T-14 oorlogstenks en S-400 missieldraers asook die RS-24 langafstand missiele met kernbomkoppe het 'n geweldige indruk op die toeskouers gemaak.
Om die modernisering van die Russiese weermag te beklemtoon, is 'n paar duisend vroulike soldate in netjiese uniforms in 'n verby-mars gesien wat die derduisende toeskouers se gejuig ontlok het.
Sowat tienduisend soldate het op die Plein 'n foutlose vertoning gelewer terwyl die gesofistikeerde, swaar wapentuig, aan die verbybeweeg was.
Vegvliegtuie het in asemrowende formasies die blou lug deurklief om dit 'n luisterryke besienswaardigheid te maak.
Vuurpyle wat glo oor die vermoë beskik om oor 'n afstand van 11,000 kilometer sy teiken te vernietig, is so geprogrammeer dat dit selfs die Amerikaanse missieljagter ontduik.
3 thoughts on "Rusland se indrukwekkende magsvertoning"
Afrikanus May 11, 2016 at 9:01 am
Hopelik werk die magsvertoon en loop dit nie op 'n volskaalse oorlog uit nie.
In my onkunde as leek lees ek dit so:
Mens moet nie die slaankrag van die VSA weermag onderskat nie. Hulle sal die ander westelike lande ook insleep (of hulle wil, is 'n ander saak). Hulle plaas reeds druk op die kruiperige Merkel om die Bundeswehr weer op standaard te bring, seker om dieper betrokke te raak om Amerika se oorloee te veg. Die huigelagtige VSA wil ander lande betrek, sodat hulle ook finansieel in sy oorloee betrokke raak.
Sirie was nog geen wereldoorlog nie. Russland het amper WW2 verloor, as dit nie vir die tweede front deur die Amerikaners was nie, en hulle "lend-and-lease" program wat wapens aan Stalin gelewer het nie. Afghanistan gedurende die Koue Oorlog was nie gewen nie, en Suid-Afrika ook nie. 'n Groot uitgerekte oorlog maak vinnig bankrot.
Kan Russland 'n grootskaalse oorlog bekostig? Dit hang daarvan af hoe gesond sy ekonomie is. Dit het groot skade tydens die kommunisme gely, en die gevolge is nou nog sigbaar. Van die bedrywe en hulle bestuur se mentaliteit is nog nie westers nie – ek het eenkeer 'n youtube film gesien waar Putin bedryfsleiers uittrap en hulle dreig met afdanking.
Is die weermag se strategie soos goed soos sy wapens? Die parades lyk goed, maar mense wat in ry en gelid marsjeer is goed vir vertonings, maar hoe tree hulle operasioneel op? Dit hang van die mentaliteit van die soldaat af. Gedurende WW2 is hulle in hulle duisende in die linies van die duitsers sonder strategie en taktiek deur hulle politiese wapenslingerende kommisarisse ingedryf. In Angola het hulle nog niks van blitskrieg taktiek geweet nie, toe word hulle hard geslaan. In Afghanistan is tonne en tonne wapens ingevoer, teen 'n primitiewe bergvolk, en die konflikte daarso duur steeds voort, selfs die VSA verbrand sy vingers daarso.
Watter land sal saam met Rusland veg? Watter bondgenote het hy? Die Ukraine beslis nie. Klomp van die ou Sowjetstate, wat na die ineenstorting van die Sowjetunie onafhanklik geraak het en nie deel van die huidige Russiese Federasie is nie, kruip by die Weste – hulle is klein, swak, soek geld en het groot interne ekonomiese probleme. Langs Rusland sit Sjina – hopelik kry die land nie ambisies teen Rusland nie. Veral as Rusland begin verloor.
Is daar iemand wat meer kundigheid hieroor het?
Laban-mens May 11, 2016 at 11:16 am
Afrikanus, jy het die situasie mooi opgesom, maar ek dink nie daar is n mens op aarde, wat kan voorspel, hoe die wêreld-skaakspel gaan uitrol nie. Daarr is baie mense wat dit met die Bybel probeer doen, maar ek het oor dekades heen, al soveel " geleerde " uitlegte, gehoor, en gelees, dat ek totaal vuisvoos is ! Maar een ding is seker, die VSA verloor aansien wêreldwyd, agv meer akkurate media en aanlyn beriggewing. Miskien nie onder die korrupte leiers nie, maar beslis onder die gewone man/vrou in die straat. En n ingeligte, denkende bevolking, sal nie sommer aanmeld, om as kannonvoer uitgewis te word nie !
Afrikanus May 11, 2016 at 1:11 pm
Jy is ook reg. Maar al het ek dit miskien goed opgesom, is dit maar uit die oogpunt van 'n leek. Dis nie beter of slegter as wat ander mense ook kan doen nie. Ek gaan maar ook op dit wat ek so lees en sien, sonder kennis as 'n ingeligte uit die binnekringe uit.
"En n ingeligte, denkende bevolking, sal nie sommer aanmeld, om as kannonvoer uitgewis te word nie!"
Mag dalk so wees, maar selfs vir 'n denkende ingeligte persoon vat dit die moed van sy oortuiging om teen die stroom te gaan, want daar bestaan streng sanksies vir mense wat buite die lyne wil beweeg – job verloor, loopbaan vernietig, uit die samelewing verstoot. Ek lees mos wat huidig by die Suid-Afrikaanse universiteite gebeur – die mense, wat seker nie as dom beskuldig kan word nie, hou bek, met die idee dat die probleem vanself sal verdwyn. Die polisie sluit sommer ons mense toe, omdat hulle bang vir hulle jobs is. Van ons ou SAW lede veg nou die Amerikaners se vuil oorloee uit, omdat hulle nie hierso meer werk kry nie. Die mense sit met 'n pistool teen die kop, en moet oorleef.